বিদেশি সংস্থাকে টেন্ডার, ভারতীয় উৎপাদকরা কি অক্ষম? গোয়ালিয়র পুরসভার সুপ্রিম সমালোচনা

নয়াদিল্লি: ভারতীয় উৎপাদকরা (Indian Manufacturer) অক্ষম ধরে নেওয়া যায় না। শুধুমাত্র বিদেশি সংস্থাকে টেন্ডার (Tender Foreign Companies) দেওয়ায় অভিযুক্ত গোয়ালিয়ার পুরসভাকে (Gwalior Municipality) সমালোচনা করে অভিমত সুপ্রিম কোর্টের (Supreme Court)।

পণ্যের মান সম্পর্কে বিদেশি সংস্থার প্রতি আস্থা রাখায় বিজেপি শাসিত মধ্যপ্রদেশের গোয়ালিয়র পুরসভার তীব্র সমালোচনায় সুপ্রিম কোর্ট।

টেন্ডার প্রক্রিয়ায় শুধুমাত্র বিদেশি সংস্থাকে অংশ নেওয়ার সুযোগ করে দেওয়ার মানে এটাই হয় যে, সেই সব বহুজাতিক সংস্থার সঙ্গে ভারতীয় সংস্থাগুলি প্রতিযোগিতায় অক্ষম।

আরও পড়ুন: হাইকোর্টের বিচারপতিদের নিয়ে লোকপালের আদেশে সুপ্রিম অসন্তোষ, সিদ্ধান্তে স্থগিতাদেশ

বিদেশি সংস্থা ভালো পণ্য এবং পরিষেবা দিতে পারে বলে ধরে নেওয়ার মধ্যে কোনও যুক্তি নেই। এটা একেবারেই গ্রহণযোগ্য নয়। অনুমানভিত্তিক এমন পদক্ষেপ আদালতের অনুমোদনযোগ্য নয়। অভিমত বিচারপতি সূর্য কান্ত ও বিচারপতি এম কোটেশ্বর সিং এর।

গোয়ালিয়ার মিউনিসিপাল কর্পোরেশনের টেন্ডারিং পদ্ধতি চ্যালেঞ্জ করেছিল ওমেগা এলিভেটরস। যে টেন্ডার মারফত প্রধানমন্ত্রী আবাস যোজনা অনুযায়ী লিফট সরবরাহ, বসানো, পরীক্ষা, কার্যকর করা ও পরবর্তী দেখভাল করার দায়িত্ব আরোপ করার সুযোগ ছিল।

ওমেগা এলিভেটরসকে সেখানে অংশ নিতে দেওয়া হয়নি। কারণ পুরসভা আগে থাকতেই দশটি কোম্পানিকে টেন্ডারে অংশগ্রহণকারী হিসেবে বেছে নিয়েছিল।

যে সংস্থাগুলি বহুজাতিক এবং যাদের সদর দফতর ভারতের বাইরে। কিন্তু মধ্যপ্রদেশ হাইকোর্ট ওমেগার মামলায় সাড়া দেয়নি। বেআইনি, বৈষম্যমূলক ও অপরাধের সূত্র না থাকলে কোন টেন্ডার প্রক্রিয়ায় আদালত হস্তক্ষেপ করতে পারে না বলে জানায় হাইকোর্ট।

দশটি বিদেশি সংস্থার মধ্যে টেন্ডারিং প্রক্রিয়া কার্যকর করার জন্য পৌরসভার সিদ্ধান্ত সম্পূর্ণ অনুমানভিত্তিক। এমন পরিকল্পনা ভারতীয় উৎপাদকদের অক্ষম হিসেবে চিহ্নিত করে। যা গ্রহণযোগ্য নয়।

দেখুন অন্য খবর:

The post বিদেশি সংস্থাকে টেন্ডার, ভারতীয় উৎপাদকরা কি অক্ষম? গোয়ালিয়র পুরসভার সুপ্রিম সমালোচনা appeared first on KolkataTV.